Öspedalèt

Öspedalèt, endèl dialèt locàl ciamàt apò Üspedalèt, (Italià: Ospitaletto) l'è 'n cümü de 14 509 abitàncc (dàto del Desember 2015) de la Pruvìncia de Brèsa. El se tróa a caàl tra la Franciacürta e la Bàsa Bresàna, a 11 km en diresiù Òvest de la cità de Brèsa. El nòm del paés el par vègner de hospitale — cioè de 'n pòst de acogliènsa per i viazadùr — fundàt endèl medioévo dei Longobàrdi. El stòric P. Guerrini l'identìfica chèsta stasiù con la Tetellum, söla stràda 'ntra Brèsa e Bèrghem e lüminàda apò 'ndèl Itinerarium Burdigalense che 'l descrìf el percórs de piligrì che partìa de Bordeaux en Frància e 'l riàa a Gerusalème. L'abitàt piö antìc adognimòdo l'è la frasiù de Luernàt, che la compàr endèi docümèncc zamò 'ndèl 807 (Vicus Luernacus) per vìa de 'na proprietà d'en sciòr Longobàrt che 'l ghe abitàa. Endèl medioévo, Öspedalèt el fàa riferimènt a la piéf de Bornàt. Evulusiù demogràfica Abitant censid Riferimèncc